
	COMISIA PENTRU ADMINISTRAŢIE PUBLICĂ ŞI

AMENAJAREA TERITORIULUI 


	Bucureşti,
	14.02.2017

	Nr.
	4c-6/421


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul suplimentar asupra propunerii legislative privind unele măsuri urgente de reducere a riscului seismic asupra populaţiei, retrimisă comisiei sesizate în fond, în vederea unei noi examinări şi depunerii unui nou raport, cu adresa nr. Pl.x 218/2014 din 4 noiembrie 2015.
PREŞEDINTE,

CRISTIAN BUICAN
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ ŞI

AMENAJAREA TERITORIULUI 

R A P O R T      S U P L I  M E N T A R
asupra propunerii legislative privind unele măsuri urgente de 
reducere a riscului seismic asupra populaţiei


În şedinţa Plenului Camerei Deputaţilor din ziua de miercuri, 4 noiembrie 2015, în temeiul art.104 alin.(3) din Regulamentul Camerei Deputaţilor, republicat, s-a hotărât retrimiterea propunerii legislative privind unele măsuri urgente de reducere a riscului seismic asupra populaţiei, (Pl.x 218/2014), Comisiei pentru administraţie publică și amenajarea teritoriului în vederea unei noi examinări şi depunerii unui nou raport.



Pentru această inițiativă legislativă s-a întocmit raportul nr.4c-6/156 din 22 aprilie 2015 prin care s-a propus respingerea propunerii legislative.


La întocmirea prezentului raport suplimentar Comisia a avut în vedere:

· avizul favorabil al Consiliului Legislativ (nr.1352/09.12.2013)
· avizul negativ al Comisiei juridice, de disciplină și imunități (nr.4c-11/491/05.05.2014)

· avizul negativ al Comisiei pentru buget, finanțe și bănci (nr.4c-2/260/05.05.2014)

· punctele de vedere negative al Guvernului (nr.226/07.02.2014 și nr.3374/DRP/29.03.2016)

Propunerea legislativă a fost respinsă de Senat în şedinţa din 15 aprilie 2014, în calitate de primă Cameră sesizată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
Propunerea legislativă are ca obiect de reglementare completarea Ordonanței Guvernului nr.20/1994 privind unele măsuri pentru reducerea riscului seismic al construcțiilor existente, republicată, cu modificările și completările ulterioare, în sensul introducerii unor dispoziții pentru  urgentarea măsurilor în vederea diminuării riscului seismic și protejării populației. De asemenea, se propune completarea Legii nr.255/2010 privind exproprierea pentru cauză de utilitate publică, necesară realizării unor obiective de interes județean și local, vizând în principal extinderea aplicabilității acesteia și asupra lucrărilor de reabilitare ce au ca obiect măsuri de intervenție la construcțiile existente, încadrate în clasa I de risc seismic și care prezintă pericol public, care prezintă niveluri insuficiente de protecție la acțiuni seismice, degradări sau avarieri, în urma unor acțiuni seismice sau acolo unde autoritatea publică locală hotărăște că pentru interesul public general se impune măsura exproprierii.


Potrivit prevederilor art.61 din Regulamentul Camerei Deputaţilor, republicat, comisia a reexaminat propunerea legislativă și raportul inițial în şedinţa din 14 februarie 2017.

La lucrările comisiei au fost prezenţi 24 deputaţi, din totalul de 25 membri ai comisiei.

La dezbaterile care au avut loc au participat, în conformitate cu prevederile art.55 din Regulamentul Camerei Deputaţilor, republicat, doamna Sirma Caraman - secretar de stat, doamna Anca Ginavar - director și domnul Dudău Constantin - consilier în cadrul Ministerului Dezvoltării Regionale, Administrației Publice și Fondurilor Europene.
Cu ocazia dezbaterilor s-a constatat că unele soluții legislative creează paralelisme în cadrul aceluiași act normativ, alte măsuri preconizate referitoare la răspunderea materială, contravențională sau penală fiind redundante. De asemenea, s-a apreciat că prevederi ale inițiativei legislative afectează dispozițiile constituționale privind garantarea dreptului de proprietate consacrat la art.44 din Constituția României, republicată. Nu sunt precizate sursele de finanțare ale măsurilor propuse, fiind încălcate dispozițiile art.138 alin.(5) din Constituție.

În urma reexaminării intervenţiei legislative, a raportului inițial şi a opiniilor exprimate de către membrii Comisiei, s-a hotărât cu unanimitate de voturi, să se supună plenului Camerei Deputaţilor menținerea raportului de respingere a propunerii legislative privind unele măsuri urgente de reducere a riscului seismic asupra populaţiei.

 În raport cu obiectul şi conţinutul reglementării, propunerea legislativă face parte din categoria legilor organice.
	PREŞEDINTE,
	                    SECRETAR,

	CRISTIAN BUICAN

	SIMONA BUCURA OPRESCU


Șef serviciu, Sofia Chelaru










Consilier, Roxana Feraru
1
PAGE  
2/4

[image: image1.png][image: image2.png]ROMANIA



